Cintamani

Cintamani ( cintāmaṇi ; bahasa Cina: 如意 寶珠 pinyin: Rúyì bǎozhū, romaji: Nyoihōju) adalah permata yang dipercayai dalam tradisi Hindu dan Buddha mampu mengabulkan hajat.

Kepercayaan

Dalam mitos Hindu 
Kepercayaan agama Hindu menghubungkan permata cintamani dengan dewa-dewa Wisnu dan Ganesha.

Dalam anutan Buddha 
Agama Buddha mempercayai bahawa permata ini dipegang oleh orang-orang mulia Avalokiteshvara dan Ksitigarbha; permata ini dipercayai mempunyai mantera tersendiri (dharani) yang dibacakan kononnya untuk mendapatkan kebijaksanaan dan kebenaran Buddha serta mengubah penderitaan diri menjadi suatu langkah mencapai pencerahan.

Dalam tradisi Melayu lama 
Permata cintamani sering dikaitkan dengan kewujudan seekor ular (yakni, "ular cintamani") tampak keemasan atau biru "berkilat-kilat" yang dipercayai muncul menetas dari telur burung cenderawasih. Ular ini dipercayai membawa pengasih, tuah dan kebahagiaan dengan seruan bomoh atau sesiapa sahaja yang mampu membacakan jampi serapah yang berpadanan terutamanya dalam upacara menyeru dan mengambil Semangat Padi. Ular ini turut ada muncul disebutkan dalam Hikayat Hang Tuah di mana penangkapan ia oleh Hang Tuah dalam perjalanannya di Pulau Biram Dewa disebutkan sebagai bukti keperkasaan atau kekuatan watak tersebut.

Rujukan 

Mitologi Hindu